CELEX: 21998D1203(01)
Language: el
Date: 1998-11-23 00:00:00
Title: Απόφαση αριθ. 1/98 της μεικτής επιτροπής ΕΚ-ΕΖΕΣ «Κοινή διαμετακόμιση» της 23ης Νοεμβρίου 1998 για την παράταση της απαγόρευσης της συνολικής εγγύησης που καταρτίσθηκε με τις αποφάσεις αριθ. 1/96 και αριθ. 2/96 της μεικτής επιτροπής

Avis juridique important

|

21998D1203(01)

Απόφαση αριθ. 1/98 της μεικτής επιτροπής ΕΚ-ΕΖΕΣ «Κοινή διαμετακόμιση» της 23ης Νοεμβρίου 1998 για την παράταση της απαγόρευσης της συνολικής εγγύησης που καταρτίσθηκε με τις αποφάσεις αριθ. 1/96 και αριθ. 2/96 της μεικτής επιτροπής  

Επίσημη Εφημερίδα αριθ. L 325 της 03/12/1998 σ. 0022 - 0022

ΑΠΟΦΑΣΗ αριθ. 1/98 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΕΖΕΣ «ΚΟΙΝΗ ΔΙΑΜΕΤΑΚΟΜΙΣΗ»της 23ης Νοεμβρίου 1998 για την παράταση της απαγόρευσης της συνολικής εγγύησης που καταρτίσθηκε με τις αποφάσεις αριθ. 1/96 και αριθ. 2/96 της μεικτής επιτροπής (98/691/ΕΚ) Η ΜΕΙΚΤΗ ΕΠΙΤΡΟΠΗ,Έχοντας υπόψη:τη σύμβαση της 20ής Μαΐου 1987 περί του καθεστώτος κοινής διαμετακόμισης (1), και ιδίως το άρθρο 34β του προσαρτήματος ΙΙ (2),Εκτιμώντας:ότι με τις αποφάσεις αριθ. 1/96 (3) και αριθ. 2/96 (4), όπως τροποποιήθηκε και παρατάθηκε τελευταία από τις αποφάσεις αριθ. 1/97 (5) και αριθ. 5/97 (6), η μεικτή επιτροπή θέσπισε μέτρα για την προσωρινή απαγόρευση της χρησιμοποίησης συνολικής εγγύησης κατά τη μεταφορά τσιγάρων της διάκρισης 24 02.20 του εναρμονισμένου συστήματος και ορισμένων άλλων ευαίσθητων προϊόντων, λόγω του ιδιαίτερα υψηλού κινδύνου διάπραξης απάτης που παρουσίασαν οι εν λόγω πράξεις 7ότι η προστασία των δημοσιονομικών συμφερόντων που διακυβεύονται κατά την εκτέλεση των πράξεων αυτών καθιστά αναγκαία την παράταση μέτρων όσον αφορά τόσο την κοινοτική διαμετακόμιση όσο και την κοινή διαμετακόμιση, προκειμένου να διασφαλίζεται η μεγαλύτερη δυνατή αποτελεσματικότητα αυτής 7ότι η μεικτή επιτροπή κρίνει αναγκαία την παράταση της εν θέματι απαγόρευσης για περίοδο δώδεκα μηνών,ΑΠΟΦΑΣΙΖΕΙ:Άρθρο 1 Τα μέτρα που έχουν θεσπισθεί με τις αποφάσεις αριθ. 1/96 και αριθ. 2/96 της μεικτής επιτροπής ΕΚ-ΕΖΕΣ «κοινή διαμετακόμιση» παρατείνονται για περίοδο δώδεκα μηνών.Άρθρο 2 Η παρούσα απόφαση αρχίζει να ισχύει την 1η Ιανουαρίου 1999.Βρυξέλλες, 23 Νοεμβρίου 1998.Για τη μεικτή επιτροπήΟ ΠρόεδροςMichel VANDEN ABEELE(1) ΕΕ L 226 της 13. 8. 1987, σ. 2.(2) ΕΕ L 238 της 29. 8. 1997, σ. 27.(3) ΕΕ L 226 της 7. 9. 1996, σ. 20.(4) ΕΕ L 226 της 7. 9. 1996, σ. 22.(5) ΕΕ L 186 της 16. 7. 1997, σ. 27.(6) ΕΕ L 5 της 9. 1. 1998, σ. 36.